હાલની નાણાભીડને લીધે સ્વાઈપ મશીન વિક્રેતાઓને ચાંદી-ચાંદી થઈ ગઈ છે. સ્વાઈપ મશીનની માગમાં ૧૦ ગણો ઉછાળો આવ્યો છે. આ સેક્ટરની અગ્રણી કંપની પાઈન લેબ્સના જણાવ્યા મુજબ ગુજરાતમાંથી દરરોજ ૭૦૦થી વધુ પૂછપરછ આવી રહી છે. જેમાં મશીન કેવી રીતે કામ કરે છે? તેને ખરીદવા શું કરવું? જેવા પ્રશ્નો વધુ પુછાઈ રહ્યા છે. વાર્ષિક ર૪ ટકાના ગ્રોથરેટની સામે આ વખતે અમે ૬૦ ટકા ગ્રોથરેટની આશા રાખી રહ્યા છીએ. નોટબંધીના બીજા દિવસથી જ ડેબિટ કાર્ડ ટ્રાન્ઝેક્શન્સમાં ૧૦૮ ટકાનો ઉછાળો આવ્યો હતો. જ્યારે ક્રેડિટકાર્ડના વપરાશમાં ૬૦ ટકાનો વધારો નોંધાયો હતો. પાઈન લેબ્સ, પેયમની, પીઓેએસ એમ સ્વાઈપ સોલ્યુશન્સ અને ઈઝી પે સર્વિસીઝ એ સ્વાઈપ મશીન વેચતી ટોચની કંપનીઓ છે.